கேள்வி: நிர்மலா ஜோஷி - வாழ்க்கைப் போக்கும் பணியும் பற்றி விளக்கவும்.
பதில்: நிர்மலா ஜோஷி (முன்னர்: குசும்), 1934 சூலை 23[https://books.google.ca/books?id=EustAAAAYAAJ&q=Nirmala+Joshi+1934&dq=Nirmala+Joshi+1934&hl=en&sa=X&ei=ifuJVc-NOsjn-QGr5YKQAw&ved=0CCEQ6AEwAQ] அன்று ரெக்மி கிராமம், நேபாளம், சியாங்ஜாவில் ஒரு பிராமணக் குடும்பத்தில், பத்துக் குழந்தைகளுள் மூத்தவராகப் பிறந்தார். அவரின் தந்தை ஆங்கிலேய இந்தியப் படையில், 1947-இல் நாடு விடுதலையடையும் வரை அதிகாரியாகப் பணிபுரிந்தார். நிர்மலாவிற்கு ஒரு வயது ஆன நிலையில், அவரின் தந்தை அவரது குடும்பத்தை இந்தியாவிற்கு அழைத்து வந்தார். இந்துக் குடும்பத்தில் பிறந்திருந்தபோதும், ஹசாரிபாக்கில் உள்ள, கார்மல் மலை கிறித்துவப் பணியாளர்களிடம் கல்வி பயின்றார். அச்சமயம் அவர் அன்னை தெரேசாவின் அறப்பணி குறித்துக் கேள்விபட்டு, அதில் தானும் பங்குபெற விழைந்தார். விரைவில் கத்தோலிக்க திருச்சபை மதம் மாறி, அன்னை தெரேசா நிறுவியிருந்த பிறரன்பு பணியாளர்கள் அமைப்பில் இணைந்தார். அவர் அரசறிவியல் முதுநிலை பட்டம் பெற்று, பின்னர் சட்டத் துறையில், கொல்கத்தா பல்கலைக்கழகம் முனைவர் பட்டம் பெற்றார். பனாமாவில் பணி மேற்கொண்டபோது வெளிநாட்டில் பணி புரிந்த முதல் சில அருட்சகோதரிகளுள் ஒருவரானார். 1976-இல் அவர் பிறரன்பு பணியாளர் அமைப்பின் சிந்தனை நிலை கிளையினைத் துவங்கி, 1997-இல் நிறுவனத்தின் அடுத்த மடத்தலைவராக அன்னை தெரேசாவைத் தொடர்ந்து பணி மேற்கொள்ளும் வரை, தலைமை வகித்தார். நாட்டிற்காக அருட்சகோதரி நிர்மலா ஆற்றிய சேவையைப் பாராட்டி, இந்திய அரசு, நாட்டின் இரண்டாவது உயரிய குடிமை விருதான, பத்ம விபூசண் அவருக்கு 2009-ஆம் ஆண்டு, குடியரசு நாள் (இந்தியா) (ஜன 26) வழங்கியது. மடத்தலைவராக அவர் மார்ச் 25, 2009 வரை தொடர்ந்தார். அவரைத் தொடர்ந்து, ஜெர்மனியில் பிறந்த அருட்சகோதரி மேரி பிரேமா பியெரிக் மடத்தலைமை ஏற்றார்
கேள்வி: நிர்மலா ஜோஷி - இறப்பு பற்றி தகவல் சொல்.
பதில்: நிர்மலா சூன் 23, 2015-இல், கொல்கத்தா, இதயக் குழலிய நோய் இறந்தார். பிரதமர் நரேந்திர மோதி, மேற்கு வங்க முதல்வர் மம்தா பானர்ஜி உள்ளிட்ட பல இந்திய தலைவர்களும் அவரது இறப்பிற்குத் தங்கள் இரங்கல்களைத் தெரிவித்தனர்.